Thomas Angells gate

Thomas Angells gate (1–26) er en gate sentralt i Midtbyen i Trondheim som går øst-vest mellom Cicignons plass og Søndre gate i øst og frem til Munkegata i vest. Hele gatens lengde er brosteinsbelagt og gågate, med unntak av det østligste partiet mellom Søndre gate og Apotekerveita hvor biltrafikk ikke er regulert.

Gaten ble etablert i 1841 da Casperveita ble breddeutvidet etter bybrannen i samme år, og gateløpet har derfor en eldre historikk som stammer tilbake fra middelalderen. Etter utvidelsen fikk den navnet etter kjøpmann og legatstifter Thomas Angell (1692–1767), som bygde opp byens største handelshus og som etterlot seg en formue som blir forvaltet i dag under navnet Thomas Angells Stiftelser.

Bygninger og annet langs Thomas Angells gate 
 3: Kaarbøgården, forretningsgård oppført 1905 i jugendstil.
 8: Tidligere Trondhjems Haandværks- og Industribank, bygg oppført i perioden 1913–1915.
 10b: Tidligere Larssens Hotell, bygg oppført som leiegård i 1900.
 12b: Tidligere Sjømannshjemmet, Hotell Neptun og Viking Hotell. Nåværende bygg oppført i 1970-årene.
 20: Tidligere Norrøna Misjonshotell.

Galleri

Referanser

Litteratur 

Veier i Trondheim
Midtbyen (Trondheim)‎